Diari Oficial de la Generalitat Valenciana


Sumari del DOGV 6831, del 01-08-2012 (2012/7593)

ORDE JUS/1643/2012, de 17 de juliol, per la qual es publica la relació definitiva d'aprovats del procés selectiu per a ingrés, pel sistema general de promoció interna, en cos de gestió processal i administrativa de l'Administració de Justícia, convocat per Orde JUS/2370/2011, de 21 de juliol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/7593


Data del document
:   17-07-2012

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDE JUS/1643/2012, de 17 de juliol, per la qual es publica la relació definitiva d'aprovats del procés selectiu per a ingrés, pel sistema general de promoció interna, en cos de gestió processal i administrativa de l'Administració de Justícia, convocat per Orde JUS/2370/2011, de 21 de juliol. [2012/7593]
Finalitzades les fases d'oposició i de concurs de les proves selectives per a ingrés, pel sistema general de promoció interna, al cos de gestió processal i administrativa, convocades per l'Orde JUS/2370/2011, de 21 de juliol (BOE de 5 de setembre) i rebuda del tribunal qualificador la relació d'aspirants que les han superades.
Este Ministeri, de conformitat amb el que disposa la base quinzena de l'Orde JUS/1294/2010, de 5 de maig (BOE del 19) i base 7.7 de l'Orde JUS/2370/2011, de 21 de juliol (BOE de 5 de setembre), ha acordat:
Primer
Fer pública la relació d'aspirants que han superat les proves selectives que apareix en l'annex II d'esta orde.
Segon
En el termini de 20 dies naturals, comptats des de l'endemà a la publicació d'esta orde en el Boletín Oficial del Estado, els aspirants que apareixen en l'annex II, presentaran en el Registre General d'este Ministeri, plaça Jacinto Benavente, número 3, codi postal 28151, Madrid, la documentació següent:
a) Fotocòpia compulsada del títol de diplomat universitari, enginyer tècnic, arquitecte tècnic o equivalent, o si és el cas, el títol de graduat en Educació Secundària obligatòria o equivalent, d'acord amb el que disposa la base 4 de l'orde de convocatòria.
En el supòsit de titulacions obtingudes en l'estranger s'ha de tindre la credencial que n'acredite l'homologació.
b) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat per mitjà de procediment disciplinari de cap dels cossos al servici de qualsevol de les administracions públiques, llevat que haguera sigut rehabilitat (annex I).
c) Certificat mèdic acreditatiu de no patir malaltia ni defecte físic que impossibilite per a l'exercici de les funcions pròpies del cos de gestió processal i administrativa, expedit pel facultatiu de Medicina General de la Seguretat Social que corresponga a la persona interessada.
Els aspirants que tinguen la condició de discapacitats amb grau igual o superior al 33% han de presentar-ne el certificat dels òrgans competents o, si és el cas, de la comunitat autònoma corresponent, que acredite tal condició i la seua compatibilitat funcional per a exercir les tasques pròpies del cos de gestió processal i administrativa, llevat que ho haguera presentat ja juntament amb la sol·licitud de participació.
d) El certificat de penals l'aporta d'ofici la Secretaria d'Estat de Justícia, d'acord amb el que preveu l'article 35.f de la Llei de Règim Jurídic de les Administracions Públiques i del Procediment Administratiu Comú.
Els aspirants en servici actiu estan exempts de justificar les condicions i els requisits ja demostrats per a obtindre el seu anterior nomenament, i han de presentar en el termini i lloc indicats en este punt segon, la documentació a què es referixen els apartats a) i b), així com declaració jurada o promesa que mantenen tots els requisits i circumstàncies certificats d'ofici per l'Administració responsable, a què es referix la base 7.4 de l'orde de convocatòria, que figura unida al seu expedient de participació en estes proves.
Els qui dins del termini fixat, i excepte per causa de força major no presenten la documentació o en examinar-la es deduïra que no tenen algun dels requisits exigits en la base sèptima de les bases comunes i base 4 de l'orde de convocatòria que regixen este procés selectiu, no podran ser nomenats funcionaris en pràctiques i quedaran anul·lades les seues actuacions sense perjuí de la responsabilitat en què hagueren pogut incórrer per falsedat en la sol·licitud inicial.
Tercer
Els aspirants presentaran l'anterior documentació amb un escrit en què figure: cognoms i nom, número de document nacional d'identitat, cos a què accedixen, àmbit territorial, número d'orde obtingut i telèfon de contacte, a fi d'agilitar la identificació en la revisió de documents.
Quart
Contra la present orde pot interposar-se un recurs potestatiu de reposició, davant d'este departament en el termini d'un mes o bé un contenciós administratiu davant dels Jutjats Centrals Contenciosos Administratius, en el termini de dos mesos. El termini, en ambdós casos, es comptarà a partir de l'endemà al de la publicació en el Boletín Oficial del Estado.
Madrid, 17 de juliol de 2012.- El ministre de Justícia, p. d. (O JUS/3770/2008, de 2 de desembre), el director general de Relacions amb l'Administració de Justícia: Ricardo G. Conde Díez.
Annex I
(Nom i cognoms), amb domicili a ?, d - anys d'edat, amb document nacional d'identitat núm. ?, declara sota jurament o promesa, a l'efecte de ser nomenat funcionari del cos de gestió processal i administrativa, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.
?, - d - de 2012
El declarant,